ZALAKAROS VÁROS Önkormányzata

ZALAKAROS VÁROS ÖNKORMÁNYZATA ASP KÖZPONTHOZ VALÓ CSATLAKOZÁSA

Projekt azonosító száma: KÖFOP-1.2.1-VEKOP-16-2016-00242

Zalakaros Város Önkormányzata 6 980 139 Ft támogatást nyert el a Közigazgatás- és Közszolgáltatás-fejlesztés Operatív Program keretén belül kiírt „Csatlakoztatási konstrukció az önkormányzati ASP rendszer országos kiterjesztéséhez” tárgyú felhívás keretében.

A pályázat átfogó célja az adminisztratív terhek csökkentése, amely a szolgáltató közigazgatás szervezési feltételeinek fejlesztésén és az elektronikus folyamatok fejlesztésén, szakrendszerek egységesítésén, (tovább)fejlesztésén, szolgáltató képességének növelésén keresztül. Cél a magas szintű és korszerű (lakossági, államigazgatási és vállalkozások által használt) közigazgatási e-ügyintézési megoldások bevezetése. A projekt célja a back office tevékenység ügyfelek által közvetetten érzékelhető háttérműveleteinek fejlesztése. A pályázati támogatás mértéke 100%-os.

Az ASP rendszer bevezetésére irányuló projekt 2016.10.01-n indult, és 2018.06.30-án fejeződik be.

Működésfejlesztés és szabályozási keretek kialakítása keretében az önkormányzat módosította IT biztonsági szabályzatát.

Az iratkezelési – és pénzkezelési szabályzatok módosítását megkezdtük, és az SZMSZ módosítás is indokolttá válik.

Az önkormányzat elektronikus ügyintézési folyamatának kialakítása érdekében szabályozási ütemterv került megküldésre az Elektronikus Ügyintézési Felügyelet részére. Felmértük, hogy az önkormányzatnál mely ügyeket lehet elektronikus űrlap benyújtásával kezdeményezni, a 2015. évi CCXXII. törvényben foglaltaknak megfelelően valamint megtörtént annak felmérése, hogy mely munkatársaknak kell elektronikus aláírást biztosítani.

Az adó- és gazdálkodási szakrendszeri oktatásokon a rendszert használó hivatali dolgozók részt vettek. Az iratkezelés, iparkereskedelem, vagyonkataszter ASP központ által szervezett oktatásain 10 fő került beiskolázásra. Ők aktív szerepet fognak betölteni a rendszer hatékony működése érdekében végzendő adatminőség javítás és adattisztítás elvégzésével.

A legnagyobb alkalmazotti létszámot érintő gazdálkodási- és adórendszer migrációja lezajlott, az önkormányzat addig használt szakrendszerének szállítója közreműködésével, szerződéses keretek között. Az archív adatok megőrzésére és hozzáférésére megállapodás került megkötésre.

Az iratkezelési- és vagyonkataszteri szakrendszerekre való felkészülés keretében folyamatos adatszolgáltatás, beiskolázási tervek készültek. Az iratkezelés, ingatlanvagyon- kataszter, ipar-kereskedelem esetében a migrációt előkészítő munkálatokat elvégeztük. Külső szakértő bevonásával vállalkozási szerződések keretében kívánjuk megvalósítani ezen rendszerek migrációját, melyben az önkormányzat valamennyi érintett munkatársa ellenőrző, egyeztető feladatokat fog végezni.

 Az e-személyigazolvánnyal minden munkatárs rendelkezik, így zökkenőmentesen történt a rendszerbe való beintegrálásuk. A keretrendszerben a székhely és valamennyi tagönkormányzat felhasználója rögzítésre került hozzárendelve a megfelelő jogosultságokat.

Testreszabásra került az Önkormányzat iratkezelő rendszere, és elvégeztük a rendszer indításához szükséges indító beállításokat. Az ASP szolgáltató által meghatározott módszertan alapján, szerződéses partnereink segítségével kívánjuk az adatok betöltését elvégezni az informatikai rendszerekbe.

A fejlesztés kapcsán informatikai beruházás is történt a rendszerek hatékony és zavarmentes működtetésének biztosítása érdekében. 2 asztali számítógép, 3 db notebook, 1 színes fénymásoló, 21 kártya olvasó beszerzése és gyakorlati alkalmazása történtek meg.

A központi tájékoztatások alapján az utasításokat folyamatosan hajtjuk végre, és a kollégákat folyamatosan értesítjük a változásokra való eredményes felkészülés érdekében.